Laura Pausini

Laura Pausini OMRI (*16. máj 1974, Faenza) je talianska speváčka a hudobníčka pop music, známa vo viacerých európskych krajinách, Latinskej Amerike a na Blízkom východe. Je známa vďaka mocnému hlasu a romantickým baladám. Hovorí plynule niekoľkými jazykmi a má piesne v taliančine, španielčine a angličtine. Má aj niekoľko piesní v portugalčine, a vo francúzštine, ktorými tiež hovorí.

Kariéra speváčky začala v roku 1993, keď vystúpila na festivale v San Reme, kde uviedla svoj singel "La Solitudine" (samota). Bezprostredné vystupovanie a vynikajúci hlasový prejav umožnil speváčke súťaž vyhrať. Pieseň sa stala v Taliansku hitom.

Koncom roku 1994 získala Laura ocenenie - Cenu svetovej hudobnej akadémie za najpredávanejšieho talianskeho interpreta. Piesne prezentované v Spojených štátoch v máji 1995 získali cenu "Lo Nuestro" za prínos španielčiny na americký trh. V roku 1996 speváčka získala platinový album IFPI za úspechy albumu v Európe.

V rokoch 2005, 2007 a 2009 získala cenu Latin Grammy Awards za najlepší ženský album. V roku 2006 v tej istej kategórii vyhrala Grammy Award za album Escucha.

6. februára 2006 bola vyznamenaná prezidentom Talianska a získala titul Ordine al Merito della Repubblica Italiana.

Laura Pausini predala počas 15-ročnej kariéry viac ako 45 miliónov albumov po celom svete. V Taliansku vydala 12 albumov.

 Diskografia 

Štúdiové albumy
 1993: Laura Pausini
 1994: Laura
 1994: Laura Pausini (španielsky)
 1996: Le cose che vivi / Las cosas que vives
 1998: La mia risposta / Mi respuesta
 2000: Tra te e il mare / Entre tú y mil mares
 2001: From the Inside
 2004: Resta in ascolto / Escucha
 2006: Io Canto / Yo Canto
 2008: Primavera in anticipo / Primavera anticipada
 2011: Inedito / Inédito

Kompilácie
 1995: Laura Pausini
 2001: The Best of Laura Pausini: E ritorno da te / Lo mejor de Laura Pausini:
Volveré junto a ti

Live albumy
 2005: Live in Paris 05
 2007: San Siro 2007
 2009: Laura Live World Tour 09 / Laura Live Gira Mundial 09

Neoficiálny album
 1987: I sogni di Laura

VHS a DVD
 1999: VHS - Video collection 93-99
 2002: DVD - Live 2001-2002 World Tour
 2004: CD + DVD - Resta in ascolto / Escucha Special edition (extra video k albumu)
 2005: CD + DVD - Live in Paris 05
 2007: CD + DVD - San Siro 2007
 2008: CD + DVD - Primavera in anticipo / Primavera anticipada Platinum edition (extra video k albumu)
 2009: CD + DVD - Laura Live World Tour 09 / Laura Live Gira Mundial 09
 2010: DVD - Amiche per l'Abruzzo (benefičný projekt)


Kategória:Talianske popové speváčky
Kategória:Talianske rockové speváčky
Kategória:Talianski speváci-skladatelia
Kategória:Talianski skladatelia modernej hudby
Kategória:Osobnosti z Faenzy
Kategória:Nositelia Radu za zásluhy Talianskej republiky